Κάρολος Α΄ της Βουρβόνης

Ο Κάρολος Α΄ (1401 - 4 Δεκεμβρίου 1456) από τον Οίκο των Βουρβόνων ήταν δούκας του Μπουρμπόν και του Ωβέρν, κόμης του Κλερμόν (1434 - 1456), κόμης του Ρουσιγιόν· ήταν ο ιδρυτής του κλάδου των Βουρβόνων-Ρουσιγιόν. Ασκούσε τον έλεγχο στο δουκάτο μετά την αιχμαλωσία τού πατέρα του στην μάχη του Αζενκούρ για περισσότερο από 18 χρόνια.Pernoud, Régine, Marie-Véronique Clin, Prof. Jeremy duQuesnay Adams, and Bonnie Wheeler, Joan of Arc, (St.Martin's Press:New York, 1986)

Υπηρεσίες του Καρόλου στον βασιλικό στρατό
Ήταν ο μεγαλύτερος γιος του Ιωάννη Α΄ δούκα του Μπουρμπόν και της Μαρίας των Βαλουά δούκισσας του Ωβέρν, κόρης τού Ιωάννη δούκα του Μπερρύ και του Ωβέρν.

To 1425 o Κάρολος αρραβωνιάστηκε την Αγνή των Βαλουά, κόρη του Ιωάννη του Ισχυρού, δούκα της Βουργουνδίας, μπαίνοντας σε συμμαχία μαζί του.Vaughan, Richard, Philip the Good, (The Boydell Press: London, 2004) Έγινε πασίγνωστος για τις πολύτιμες υπηρεσίες του στο κράτος, την πίστη και την αφοσίωσή του στον βασιλιά Λουδοβίκο ΙΑ΄. Πρόσφερε σημαντικές υπηρεσίες στον Γαλλικό στρατό κατά τη διάρκεια του Εκατονταετούς πολέμου, παρ'όλα αυτά δεν χάλασε τις σχέσεις του με τον κουνιάδο του Φίλιππο Γ΄ δούκα της Βουργουνδίας, που συμφιλιώθηκε και συμμάχησε μαζί του (1440). Ορκίστηκε πίστη και στον βασιλιά Κάρολο Ζ΄ , έπειτα όμως συμμετείχε στην εξέγερση εναντίον του (1439 - 1440). Μετά την καταστολή της εξέγερσης, ο βασιλιάς τον ανάγκασε να ζητήσει συγγνώμη και κατάσχεσε τμήμα των εδαφών του.

Οικογένεια
Με τον γάμο του Καρόλου με την Αγνή των Βαλουά-Βουργουνδίας, κόρης τού Ιωάννη δούκα της Βουργουνδίας, απέκτησε τέκνα:
 Ιωάννης Β΄ 1426-1488, δούκας του Μπουρμπόν.
 Μαρία, παντρεύτηκε τον Ιωάννη Β΄ δούκα της Λωρραίνης.
 Φίλιππος 1430-1440, απεβ. 10 ετών.
 Κάρολος Β΄ 1434-1488, καρδινάλιος και αρχιεπίσκοπος του Λυών.
 Ισαβέλλα 1436-1465, παντρεύτηκε τον Κάρολο των Βαλουά τον Τολμηρό δούκα της Βουργουνδίας. 
 Πέτρος Β΄ 1438-1503, δούκας της Βουρβόνης.
 Λουδοβίκος 1438-1482, επίσκοπος της Λιέγης.
 Μαργαρίτα 1439-1483, παντρεύτηκε τον Φίλιππο Β΄ δούκα της Σαβοΐας.
 Αικατερίνη 1440-1469, παντρεύτηκε τον Αδόλφο των Έχμοντ δούκα του Χέλρε.
 Ιωάννα 1442-1493, παντρεύτηκε τον Ιωάννη Δ΄ των Ιβρέα πρίγκιπα της Οράγγης & κύριο του Σαλόν-Αρλαί.
 Ιάκωβος 1445-1468, κόμης του Μονπανσιέ, απεβ. 23 ετών.

Είχε φυσικά τέκνα:
 (νόθος) Λουδοβίκος απεβ. 1487, ναύαρχος της Γαλλίας, ιππότης του Τάγματος του Σαιν-Μισέλ. Νυμφεύτηκε την Ιωάννα των Βαλουά (1447-1519), νόθη κόρη του Λουδοβίκου ΙΑ΄.
 (νόθος) Πιέρ απεβ. 1490, κύριος του Μπουά ντ'Ουάν, καστελάνος του Σατώ ντε Μπιλύ, πρωτονοτάριος του πάπα.
 (νόθος) Ρενώ, ηγούμενος του Σαιν-Σωβέρ-λε-Βικόν, αρχιεπίσκοπος του Ναρμπόν.

 Πρόγονοι  

Παραπομπές

Πηγές
Pernoud, Régine, Marie-Véronique Clin, Prof. Jeremy duQuesnay Adams, and Bonnie Wheeler, Joan of Arc, (St.Martin's Press:New York, 1986)
Vaughan, Richard, Philip the Good, (The Boydell Press: London, 2004)

|-

Κατηγορία:Οίκος των Βουρβόνων
Κατηγορία:Δούκες των Βουρβόνων
Κατηγορία:Δούκες της Ωβέρνης
Κατηγορία:Κόμητες του Κλερμόν